
המשנה למנכ"ל
אגף בכיר, תפעול רכש ולוגיסטיקה

אגף רכש, מכרזים והתקשרויות
ירושלים, 22 באוגוסט 2018 

י"א אלול, תשע"ח

מכרז היקפים משתנים מס' 27/7.2018 : ביצוע פעילות בלתי פורמלית לילדים ובני נוער, בעת משבר או במצב חירום

הבהרה 2
סיכום תשובות לשאלות שהגיעו עד לתאריך 30.7.2018
1. כללי

1. המועד האחרון להגשת הצעות למכרז שבנדון נדחה ל- 17.9.2018 שעה 11:00.
2. נוסח ערבות הבנקאית/ערבות חברת הביטוח או הוראת הקיזוז חייב להיות זהה לנוסח המצורף למכרז זה, לרבות הסכום ותוקף הערבות בהתאם לדרישות שבמכרז זה.
הערבות/הוראת הקיזוז להגשת ההצעה לא תהיה צמודה.
הערבות תישא את תאריך המועד להגשת ההצעה למכרז או כל תאריך שקדם למועד זה.

בשום מקרה לא תתקבל ערבות הנושאת תאריך מאוחר יותר.
3. בהצעה יש להציג את ניסיונו של המציע והיקפי הפעילות כמפורט בדרישות הסף ויש לצרף את כל המסמכים להוכחת הניסיון ועמידה בדרישות הנ"ל.

יש לוודא כי כל המסמכים תקפים למועד הגשת ההצעה.
4. את ההצעה יש למלא עפ"י המבנה המצורף לחוברת המכרז ולהקפיד על מילוי כל הפרטים ועל הגשת כל המסמכים עם כל החתימות הנדרשות של הגורמים השונים. 

ניתן להוסיף דפים ולהרחיב מידע בהצעה על מנת להבהיר את היקף פעילותו ויכולתו של המציע לבצע את העבודה.
5. מספר 3 למכרז זה מצורף חוזה ההתקשרות. 
על המציע למלא את פרטיו במקומות המיועדים לכך בחוזה, לחתום על דפי חוזה זה בראשי תיבות (כולל חותמת) בכל עמוד וכן חתימה מלאה (כולל חותמת) בעמוד האחרון.

פרטי ההתקשרות (סכום, מועד תחילת ההתקשרות ומשכה ותנאים אחרים שנותרו ריקים בחוזה) ימולאו רק לאחר הודעה על זכיה ורק על ידי המציע שהצעתו נקבעה כזוכה במכרז. יש לצרף את החוזה החתום לחוברת ההצעה המוגשת למשרד.

אין המציע נדרש לצרף במועד הגשת ההצעה את הנספח לעריכת הביטוחים חתום ע"י חברת הביטוח. עם זאת עם החוזה החתום יידרש המציע הזוכה במכרז זה, לצרף את נספח עריכת הביטוח חתום ע"י חברת הביטוח. 
יש  לשים לב, כי חברות הביטוח נוטות לשנות את הנוסח וכי באחריותו של המציע להקפיד על נוסח התואם את הנוסח המצורף למכרז.
כל בקשה לשינוי או הבהרה לגבי הדרישות הנ"ל יש להפנות במסגרת שאלות ובירורים כאמור בסעיף 1.1 במכרז בלבד. התייחסות תינתן אך ורק באופן האמור בסעיף זה.

ככל שיערכו שינויים ע"י המציע בנספח הביטוח, הם לא ילקחו בחשבון ובכל מקרה המציע הזוכה במכרז ידרש לצרף לחוזה החתום על ידו את הנוסח שנדרש במכרז חתום ע"י חברת הביטוח. 

ככל שלא יעשה כן עליו לקחת בחשבון כי הדבר עשוי להוות עילה לביטול זכייתו במכרז.
6. בסעיף הצעת המחיר יש לפרט את כל מרכיבי הצעת המחיר ללא יוצא מן הכלל. 

חוסר בהצעת המחיר באחד או יותר מהסעיפים, יפסול את ההצעה מאחר שלא ניתן יהיה להשוותה להצעות אחרות. 

7. עפ"י טופס השוואת ההצעות המצורף למכרז מי שמציג נתונים מעבר לדרישות הסף, נהנה מציון גבוה יותר בהתאמה.


8. אם המציע יתקל בשאלה בעלת חשיבות, במהלך הכנת הצעתו המועד האחרון להעברת השאלות, הוא רשאי להגיש את שאלתו, לכתובת המייל michrazimedu@education.gov.il  בהתאם למבנה ולאופן המפורטים בסעיף 1.1 במכרז .
אגף רכש מכרזים והתקשרויות יבחן את השאלה ויחליט באם לתת תשובה.

בכל מקרה בו החליט אגף רכש מכרזים והתקשרויות לתת תשובה, היא תנתן בכתב בלבד וכן תפורסם באתר, לפי שיקול דעת האגף.
9. סיכום תשובות זה מהווה חלק בלתי נפרד מהמכרז ויש לצרפו להצעה כשהוא חתום על ידי המציע. ניתן להוריד סיכום תשובות זה מאתר מינהל הרכש הממשלתי בכתובת: HTTP://WWW.MR.GOV.IL

10. למען הסר ספק ולתשומת לב המציעים, במסגרת סיכום התשובות לשאלות אין התייחסות לשאלות שמהותן בדיקה של עמידת המציעים בדרישות המוגדרות במכרז, לא כל שכן עמידה בדרישות הסף.
הגשת ההצעה תוך הוכחת עמידה בדרישות הסף, הינה באחריות המציע בלבד. 
רק לאחר המועד האחרון להגשת ההצעות, יחל תהליך בדיקת ההצעות לגופן.
2. מענה לשאלות הספקים
להלן טבלה בה מפורטות שאלות ותשובות בנושא המכרז שבנדון, כפי שנתקבלו בכתב במשרדי אגף הרכש:
	סידורי
	מס' הסעיף אליו מתייחסת השאלה
	עמוד
	שאלה
	תשובה

	כתב המכרז

	1. 
	כללי
	כללי
	מפאת חופשת הקיץ, נבקש את דחיית המכרז.
	ראו סעיף 1 א' לסיכום זה.

	2. 
	2.3
	3
	האם כוונתכם לנספח א'4?
	כן.

	3. 
	4.3.1

	6
	1. האם מוקד שליטה ויישום צריך להיות באזור בו מתנהלת פעילות החירום או שניתן להקימו במטה של מגיש ההצעה ? 

2. האם יהיה צורך להקמת מס' מוקדי שליטה במקביל והאם בכולם יידרש כ"א בהתאם למפורט במכרז זה ?
	1. כאמור בסעיף זה במכרז הקבלן נדרש להקים מוקד שליטה בכל זירת פעילות שתוגדר על ידי המשרד. עובד הקבלן יאייש את המוקד במשך כל הזמן האירוע.
2. בנוסף בכל זמן בו יופעל חדר מצב במשרד החינוך, נציג של הקבלן ימצא במכלול מנהל חברה ונוער משרד החינוך בירושלים ו/או במקום שיקבע באותה עת ע"י המשרד.

	4. 
	4.4.1
	7
	בארץ למיטב ידיעתנו רשומות 251 רשויות, בכמה רשויות נדרש להקים מאגר רכזי נוער ראשוני ?                        
	255 - כמספר הרשויות הקיימות בהתאם למשרד הפנים.

	5. 
	4.4.2 א'
	7
	בדומה לסעיף 4.4.1 בכמה רשויות מדובר ?
	כמספר הרשויות הקיימות בהתאם למשרד הפנים, בחלוקה לשישה מחוזות בהתאם  לחלוקה המקובלת במשרד החינוך.



	6. 
	4.4.2 ב'
	7
	האם את התרגול יעבירו עובדי משרד החינוך? פיקוד העורף? גורם אחר?
	התרגול יבוצע ע"י עובדי משרד החינוך: מינהל חברה ונוער, אגף הביטחון בסיוע ובתיאום פיקוד העורף

	7. 
	4.4.2 ג'
	7
	יש לשים לב כי מתנדבים אינם עובדי הקבלן ובחירום ייתכן קושי בגיוסם והפעלתם. מניסיוננו, כך אירע בכל המבצעים האחרונים ובמלחמת לבנון השנייה.
	בניית  המאגר מתבקשת  ונדרשת ותהווה בסיס ראשוני למערך המתנדבים באזור הנתון.

	8. 
	4.4.2 ג.
	7
	כמה רשויות קיימות?

	9. 
	4.4.2 יב.
	8
	כמה משתתפים יהיו בכנס? האם עלויות האוגדן האישי הן על חשבון המשרד/הקבלן?(במידה שהן על חשבון הקבלן, לצורך תמחור, נצטרך לדעת כמות אוגדנים נדרשת).
	מנהלי יחידות נוער- 255
מ"מ מנהלי יחידות נוער- 255
נציגי תנועות וארגונים- 100 

סה"כ  כ- 660 משתתפים בחלוקה לשישה מחוזות

	10. 
	4.4.2 יג.
	8
	אתר הכנסים המצוין יהיה על חשבון המשרד או על חשבון הקבלן? 
	על חשבון הקבלן

	11. 
	4.4.2 יד.
	8
	מהי כמות חוברות ההפעלה הנדרשות?
	1000 חוברות

	12. 
	4.4.3
	9
	ניתן להכין רשימת מדריכים ומרצים המצהירים שיפעלו בחירום, עם זאת לא ניתן לחייב אנשים להגיע לאזורים תחת אש ויש לסייג זאת בהוראות המכרז.
	יש להכין רשימה כזאת, לתחזק אותה בשגרה לשאוף למחויבות מרבית  מצד כל אלה  המופיעים בה. 

	13. 
	4.4.4 ג.
	10
	מה גודל המכולות הנדרש? מאיזה חומר צריכות להיות המכולות?
	מכולה סטנדרטית ממתכת "20":

אורך- 5.9 מטר

רוחב 2.35 מטר

גובה – 2.4 מטר

נפח – 33 מ"ק

	14. 
	4.4.4 ה.
	10
	האם יש באפשרותכם לציין את המיקום המדויק של אחת מהמכולות הקיימות (צפון/חיפה/דרום) לצורך צפייה במכולות? 
	אנדרטת הנח"ל בפרס חנה,

חוות הצופים ברמת יוחנן

	15. 
	4.4.4 סעיף ו'
	10
	האם קיים רישיון ואישור של המשרד להצבת מכולות במתקנים המפורטים בסעיף זה ?


	1. המשרד ידאג לאישור להצבת המכולה.
2. בכל מקום בו יידרש הקבלן להציב מכולה , זה יהיה רק לאחר קבלת כל האישורים הנדרשים מטעם המשרד.
3. כל פתרון חלופי אחר לאחסון ע"י הקבלן יישקל ע"י המשרד לגופו של עניין.

	16. 
	4.4.4 יג.
	11
	מניסיון העבר- מהי כמות הפגומים במכולות בשנה?
	לא קיים ניסיון עבר. 

הדבר תלוי במשך הזמן שעבר מאז נוצרה הערכה ועד לשימוש מחדש. עיקר הבלאי קשור לחומרים נוזליים: דבקים, צבעים, טושים וכו'. שאר פרטי הערכה ניתנים לשימוש גם לאחר תקופה ארוכה.

	17. 
	4.4.4 סעיף י"ד
	11
	חשוב להכניס הערה שיש לפעול בהתאם להנחיות פיקוד העורף וגורמי  הביטחון ולהתייחס למגבלות כתוצאה מהנחיות.

	כל פעילות משרד החינוך בחירום כמו הארץ כולה, כפופים לאישור הצבא/פיקוד העורף שהוא הריבון בשטח בשעת חירום.

	18. 
	4.6.6

סעיף ב' 2
	13
	מניסיוננו בהפעלת פעילויות בחירום בהיקפים גדולים קיים קושי רב עד בלתי אפשרי לספק ציוד של 3,000 ערכות בכל שבוע, שכן לעיתים לא מגיעה אספקה לארץ בקצב רגיל בשעת חירום.
	הדרישה משתנה ל-2,000 ערכות בשבוע.

	19. 
	4.6.7

סעיף ה'
	14
	נבקש הבהרה לסעיף זה. 

האם יש להחזיק שירותי עזרה ראשונה ורכב פינוי בכל אחד מהאתרים בהם תופעל פעילות חירום. יכול להגיע לעשרות רבות של ערכות עזרה ראשונה ורכבי פינוי , שייתכן וחלקם יהיו מגויסים בעת חירום.


	כפוף לאופי הפעילות ולדרישות חוזר מנכ"ל באשר לפעילות. לא מדובר כאן באופן גורף.

	20. 
	4.6.8

סעיף ד'
	14
	בעת חירום לא ניתן לדעת מי מגויס ( מדריכים ומרצים )  ולכן צריך להתייחס לקושי בגיוס  בעת חירום. כך למשל בעת הפעלת מקום אירוח בשעת חירום יש תמיכה בגיוס כ"א ע"י פיקוד העורף.

	21. 
	4.6.8

סעיף ה'
	14
	הסכומים המופיעים בהוראות התכ"מ אינם עונים לשכר המינימום במשק. נא לעדכן.


	ראו הוראת תכ"ם מספר 13.9.0.4 ו- 13.9.0.4.1 ה' מתאריך 1.8.2018


	22. 
	4.6.9

סעיף ח'
	15
	באם הקבלן מחויב להסיע את התלמידים מחוץ לגבולות היישוב, מדוע הקבלן צריך לשאת בעלויות ?
	סעיף זה עוסק בבני נוער מתנדבים שלעיתים מקום ההתנדבות הוא מחוץ ליישובם, ועל המציע לקחת זאת בחשבון בהצעתו. 

	23. 
	4.6.9

סעיף ט'
	15
	מי אחראי לקבלת כל האישורים להוצאת התלמידים ? כולל הלשכה לתיאום טיולים וחדר מצב. מי נושא במקרה זה בכל עלויות האבטחה הנדרשות ע"פ סעיף זה ?


	הרשות המקומית בה מתקיימת הפעילות: מנהל יחידת הנוער ו/או רכז ההתנדבות  הרשותי, שהם בעצם נציגם של ראש הרשות ומול אחד מהם הכל יתואם והוא יהיה האחראי לקבלת כל האישורים הנדרשים. על  הקבלן לוודא הימצאותם של כל האישורים בטרם תצא הפעילות אל הפועל.

	24. 
	4.6.11
	17
	מופיע שניים עשר תלמידים לקבוצת הפעלה של נוער בחינוך מיוחד, ע"פ סעיף 4.6.10 ה' צריכים להיות בפעילות בין 5 ל – 10 משתתפים. אנא הבהירו את ההנחיות.


	יש לתקן בהתאם למופיע בסעיף  4.6.10  ה'

	25. 
	4.6.12
	18
	האם כל יישוב צריך 5 מדריכים, 10 שעות ביום ואת זה יש להכפיל במספר ימים בשבוע ובמספר הישובים ?


	יש לתקן כדלקמן: מדריך ליישוב עם אופציה לנייד מדריכים בתוך הישוב = סה"כ 10 מדריכים

	26. 
	4.8.4
	18
	נדרש מכשיר קשר תקין הקשור למוקד של הספק ולמשרד הקבלן. מי מספק את מכשירי הקשר ? האם לחליפין ניתן לקיים קשר באמצעות סלולר ?


	על הקבלן לספק את מכשירי הקשר.

לחליפין ניתן לקיים קשר באמצעות טלפונים סלולריים.

	27. 
	4.8.17
	20
	רכבי הסעת אנשים עם מוגבלויות יקרים משמעותית מרכבים רגילים. נדרש על כך תוספת תשלום.


	הקבלן יידרש לספק כלי רכב בהתאם להנחיות הנגישות בהתאם לחוק  הנגישות וחוזר מנכ"ל משרד החינוך בתוקף  לנושא הסעות.

	28. 
	4.8.18
	20
	לא צורף למכרז זה מחירי חשכ"ל ממכרז  16.8.1 "רכישת שירותי הסעים". אנא צרפו מחירים.


	ראו הוראת תכ"ם מספר 16.8.0.1

	29. 
	4.9.1
	20
	אבטחה מתוגברת, אבטחה בשדה ו/או בנסיעות אל האתרים, הינה גורם המשתנה בהתאם להנחיות השונות בזמן חירום. יש לקבוע כי תוספות אלו יהיו בתשלום ועל המשרד לשלם בעדם.
	מדובר בפעילות בשעת חירום, מין הסתם יידרשו הנחיות מיוחדות ואת זאת הקבלן צריך לקחת מראש בהצעת המחיר שהוא מגיש.

	30. 
	4.9.2
	20
	בדומה לסעיף 4.9.1 יש לקבוע תשלום עבור שירותי השמירה של ביטחון למשתתפים בעת העברתם מנקדות איסוף ועד לנקודת קיום פעילות.

	31. 
	4.12.2
	22
	מניסיון העבר בשעת חירום קיים קושי רב, לגבות תשלום ממשתתפים :

א. המשתתפים נמצאים תחת לחץ גדול ( מצב חירום ) 

ב. במקרים רבים המשתתפים מאזורי מצוקה / פריפריה

האם הקבלן זכאי לא לשתף משתתפים אשר לא שילמו את חלקם ?
	כאמור במכרז: "ככל שהמשרד יקבע דמי השתתפות", וכשזה יקרה המשרד ידאג שהגורם שמקבל את השירות יגבה את דמי ההשתתפות מהחניכים.

	32. 
	5.17.1

סעיף א'
	26
	לדעתנו אין קשר בין תואר ראשון בחינוך או מנהל החינוך ותעודת הוראה לתפעול פרוייקט מסוג זה בהתאם לדרישות שהוצגו במכרז כל הצוות הבכיר והמפעיל בארגוננו לא יוכל לגשת למכרז זה וזאת למרות שהצוות מנהל פעילויות בחירום עבור מנהל חברה ונוער בעשרות השנים האחרונות. 

לדעתנו יש לשנות לתואר ראשון (בלי פירוט לאיזה תחום) וניסיון ע"פ הרשום.
	יש לשנות את דרישת ההכשרה של מנהל הפרויקט כדלקמן: 

" מנהל הפרוייקט יהיה אקדמאי, בעל תואר ראשון בחינוך או מינהל החינוך ותעודת הוראה "



	33. 
	5.17.1

סעיף ב'
	27
	לדעתנו אין קשר בין תואר ראשון בחינוך או מנהל החינוך לבין הצלחה בתפקיד של רכז זירת פעילות.

לדעתנו צריך להיות נסיון בהפעלת פעילות דומה ע"פ הכתוב.

	34. 
	5.17.1

סעיף ד'
	27
	נבקשכם לאשר שניתן להעסיק יועץ חיצוני לנושא נגישות.
	על הקבלן להעסיק יועץ לנושא נגישות בכל צורת העסקה שיבחר הקבלן.

	35. 
	5.17.2

סעיף א'
	27
	הדרישה למדריכים איננה הגיונית באם צריך לעמוד בכל שבע דרישות הסף שפורט במכרז. הדרישות מצמצמות באופן ניכר את  היכולת לגייס מדריכים ועל אחת כמה וכמה בשעת חירום. 
	סעיפים 1-4 בתוקף

לגבי הסעיפים האחרים:

עדיפות לבעלי השכלה פדגוגית והיתר הדרכה ממנהל חברה ונוער. 

	36. 
	5.17.2

סעיף ג'
	28
	תעריף המרצים איננו נכון, איננו עונה לשכר המינימום. נא לשלוח תעריף מעודכן.

	37. 
	6.2
	29
	יש לקחת בחשבון בסעיף זה כי הפעילות נעשית בחירום.
	באשר לאירועים לגביהם תישקל הטלת פיצוימוסכם, הדבר יעשה תוך שיקול דעת ובהתחשב בנסיבות המקרה, לא כל שכן כשמדובר בשעת חירום שתקלות בהחלט צפויות.

	38. 
	9.7
	32
	על מנת לעמוד בדרישות ולצורך היערכות נדרש ל90 ימים לכל הפחות. מבקשים לשנות שתוך 45 יום תוצג תשתית ותוך 90 יום  סיום היערכות.
	הדרישה תשונה ל- 60 יום

	39. 
	9.8
	32
	היכן מופיעה רשימת הספקים המאושרת ע"י המשרד? 
	המציע שיזכה במכרז זה  יקבל עם תחילת ההתקשרות את הרשימה

	40. 
	9.16
	33
	יש להוסיף כי המשרד רשאי לבדוק את מערכות המידע של הקבלן הנוגעות לפרויקט בלבד.
	סעיף זה יישאר ללא שינוי

	41. 
	11.2.4
	35
	לא ניתן לקבוע שקבלני משנה ועובדיהם הינם עובדי הקבלן הזוכה.
	הבקשה נדחית. המדובר בכיסוי הקיים באופן מובנה בנוסח פוליסה "ביט" . 

	42. 
	11.5.2
	36
	ספקים רבים ובעיקר ספקים קטנים הנדרשים לעבוד בעת חירום לא יכללו סעיף וויתור על זכות השיבוב כלפי מדינת ישראל ועובדיהם וכך גם גופים ממשלתיים לדוגמא " רשות שמורות הטבע ורשות העתיקות המחזיקים בעשרות אתרים ברחבי הארץ ולא יחתמו על אישורים בהתאם נבקש לשנות את הסעיף.
	ניתן להוסיף את המלל :"(ככל וניתן)" לאחר המילה :"ועובדיהם". 

	43. 
	11.5.6
	37
	לא ניתן יהיה לגייס מדריכים המחזיקים ביטוח עצמאי של 500,000$ וכולל את כל הדרישות במכרז זה. הסעיף הזוי ולא יאפשר גיוס מדריכים ולהפעיל צוותים המכירים כבר את בני הנוער ברשויות.
	הבקשה נדחית. 

	44. 
	11.5.7
	37
	לדעתנו יש לבטל את הסעיף ולא לבצע פעילות ספורט אתגרי בשעת חירום, אלא אם יוגדר מראש למכרז זה איזו פעילות אתגרית מותרת.
	במסגרת במכרז, לא נדרש לבצע כל פעילות ספורט אתגרי 

	45. 
	13.5
	41
	האם במקום שלושה תקליטורים ניתן להגיש את ההצעות באמצעות דיסק און קי ?
	ניתן להגיש באמצעות 3 דיסק און קי

	46. 
	נספח 6
	101
	א. האם המחירים המופעים בעמודה של מחיר מקסימלי ליחידה הינם לפני או אחרי מע"מ?

ב. סעיף מדריך טיולים בעל היתר הדרכה – רשום שאין לשלם יותר מעשר שעות עבודה אולם בדוגמאות לפעילות הפגתית יש דוגמא לפעילות במשך 12 שעות. ע"פ חוק הספק מחויב לשלם עבור כל שעת עבודה. על כן יש לתקן בנספח את שעות העבודה בפועל.

ג. אין פריט מחיר עבור לינה
	א. המחירים כוללים מע"מ

ב. יש לשנות את מספר השעות המקסימליות ל- 12 שעות. בכל מקרה הקבלן ישלם על פי מספר השעות בפועל על פי כל דין

ג. לא נדרש תשלום עבור מקום הלינה

	נספח מספר 10 – טופס הגשת ההצעה

	47. 
	10.1
	116
	נדרש ע"פ המכרז אחוז הנחה כללי על מחירי הטובין כמופיע בנספח 6. הדרישה איננה הגיונית שכן על כל אחד מהפריטים ניתן לתת הנחה שונה ובאחוזים ניכרים. 

בנוסף, ע"פ המופיע במכרז לא ניתן לדעת אילו פריטים ידרשו ובאילו היקפים מתוך יחידות הספירה (כתוב כמות שבועית משוערת), כך שלא ניתן להגיש הצעה גלובלית אלא אם תהייה התחייבות להיקפי רכישה.

הנושא מהותי ולדעתנו יש להתייחס בנפרד לכל נושא / פריט המופיע בטבלה או לתת הגדרה חד ערכית להיקפים שירכשו בפועל.
	סעיף זה נשאר ללא שינוי

	48. 
	10.2 סעיף א'
	116
	ניתן יהיה לתמחר הפעלת מוקד שליטה במצב שיגרה לאחר קבלת תשובות לשאלות המופיעות לעיל, בנוגע להיקפים הנדרשים כהכנה לשעת חירום.
	על המציע להגיש הצעת מחיר בהתאם לדרישות במכרז.

	49. 
	10.2 סעיף ב'
	116
	ע"פ המופיע במכרז לא ניתן לתמחר את הסעיף שכן לא ברור מה ההיקף שיידרש בשעת חירום, כמה מוקדים יידרשו להפעלה, האם הפעילות בתוך היישוב, פעילות חוץ, האם תידרש לינה וכד'.

יש לקבוע פרמטרים ברורים וחד ערכיים לצורך תמחור.
	ראו תשובה לשאלה 48


3. נספח מספר 10 – טופס הגשת ההצעה
1. על המציע למלא את כל הפרטים הנדרשים, לצרף את כל המסמכים ולהגיש את חוברת הצעה ב- 2 העתקים.
בנוסף, על המציע לצרף להצעתו 3 תקליטורים כאשר בכל אחד מהם ייצרב עותק סרוק של חוברת ההצעה בלבד, ללא הצעת המחיר או כל פריט ממנה. על גבי התקליטור יש לכתוב את שם המציע ושם המכרז.
2. על המציע לסמן בדף 3 של טופס הגשת ההצעה את העמודים שהוא לא מעוניין לחשוף והיה ויזכה במכרז ולפרט את הנימוקים למניעת החשיפה.
בכל מקרה מובהר בזה כי ועדת המכרזים הינה הגורם המוסמך להחליט אם מדובר במידע שניתן לחשוף אותו אם לאו.
3. סעיף 8 – ניסיון המציע ועבודות דומות – יש לפרט את שם הלקוח עבורו בוצעה העבודה, שם איש הקשר אצל הלקוח אשר ליווה את העבודה שאיתו אפשר לברר פרטים על אופן הביצוע ואת מס' הטלפון העדכני של איש הקשר. יש להקפיד שכל הפרטים הינם נכונים ומדויקים. 
4. סעיף 9 – נתוני מנהל הפרוייקט המיועד – יש לפרט את ניסיונו של מנהל הפרוייקט המיועד ולצרף קורות חיים מפורטים ותעודות הסמכה. 
יש להקפיד על התאמה בין האמור בסעיף 9 לבין קורות החיים.
5. סעיף 10 – הצעת מחיר – חובה למלא את כל הסעיפים שבהצעת המחיר במלואם.
יש למלא את הטבלה במלואה.

יש לכלול בהצעת המחיר את כל העלויות של המציע. הצעת המחיר הינה סופית ולא תשולם לקבלן כל תמורה נוספת. 
יש לצרף דפי עזר לחישוב הסעיפים השונים בהם יפורטו כל מרכיבי העלות של הקבלן בחלוקה להוצאות קבועות והוצאות משתנות.
דפי עזר אלו משמשים לבחינת סבירות ההצעה.

4. נספח מספר 11 – טבלת השוואת הצעות

הנספח לסיכום זה בקובץ אקסל מובאות טבלאות מתוקנות עם השינויים שבוצעו בגיליון המחוון.


בכבוד רב,


אורנה מיטמיגר
                           
מנהלת אגף רכש מכרזים והתקשרויות

